Starý háj (prírodná rezervácia)

Starý háj alebo Starohájsky ostrov je prírodná rezervácia v bratislavskej mestskej časti Petržalka v miestnej časti Petržalka-Východ, v lokalite Petržalka-Východ 3. Je to starý dunajský ostrov, ktorý bol obkolesený riečnym ramenom. V starších častiach mali porasty tunajších stromov pralesný charakter. Rozloha rezervácie je 766 520 m², výmera ochranného pásma 107 197 m², vyhlásená bola v roku 2005 Vyhláškou KÚŽP v Bratislave č. 3/2005 z 15.2.2005 - ú. od 1.3.2005. spravuje ju Štátna ochrana prírody - regionálna správa Bratislava. Účelom vyhlásenia rezervácie a ochranného pásma je „ochrana prirodzeného lužného lesa s výskytom viacerých chránených druhov rastlín a živočíchov“. Nachádzajú sa tu územia so 4. a 5. stupňom ochrany a celé územie patrí do súvislej európskej sústavy chránených území. Referencie Pozri aj Starý háj Externé odkazy Bratislavské luhy Starý háj v Zozname osobitne chránených častí prírody SR